OpenLLM-France/wikimedia huggingface dataset:
# José Luis Izco

Jose Luis Izco Biarge (Grañén, Huesca, 1950eko maiatzaren 11) PSNko politikaria da.
Huescan jaio eta ikasi arren, Castejonera 16 urte zituelarik joan zen. Gaur egun, hor bizi da, eta, 2004 arte, alderdiak politikarako liberatu zuenean, horko postaria izan zen. PSNn 1977an sartu zen, eta UGTn ere egin du lan. Castejonen 12 urtez zinegotzia ere izan da. Bi legegintzaldi daramatza Nafarroako Parlamentuan.

## Erreferentziak

* ↑ Abizena horrela idaztea herritar horren aukera pertsonala da. Izan ere, Euskaltzaindiak, euskara baturako, Izko onartu du deitura horren grafiatzat. Ikus Euskal Onomastikaren Datutegia.
* Datuak: Q12260839
# José Luis León

José Luis León Sáez de Ybarra (Barakaldo, Bizkaia, 1956) katedradun bizkaitarra da, Ikus-entzunezko komunikazioan eta Publizitatean. Doktore Madrilgo Complutense Unibertsitatearengatik (UCM), marketin eta publizitatearen inguruko hainbat liburu eta artikulu idatzi ditu. Gaur egun Euskal Herriko Unibertsitateko (UPV/EHU) irakaslea da, bere Leioa-Erandioko Campuseko Gizarte eta Komunikazio Zientzien Fakultatean.

## Ibilbide akademikoa

Publizitatean eta Harreman Publikoetan UCMn lizentziatua, Leonek Informazio-Zientzietan doktoregoa 1986an lortzen du Métodos cuantitativos en publicidad ("Metodo kuantitatiboak publizitatean") tesiarekin. Bere ikerlanetan metodo induktiboa da nagusi, bai eta kasu eta esperientzien generalizazioa, publizitatearen errealitate komunikatiboa jo-puntu.
Bere publizitatea ulertzeko modua hainbat diziplina hartzen ditu: mikroekonomia, soziologia, komunikazioa, diseinua, marketina eta gizarte-kudeaketa.
Egun UPV/EHUko katedraduna da. Ikus-entzunezko Komunikazioa eta Publizitate Saileko irakasle da, Unibertsitateko Gizarte eta Komunikazio Zientzien Fakultatean.

## Liburuak
### Lan propioak

(Gaztelaniaz)
* Persuasión pública. UPV/EHU, Argitalpen Zerbitzua, Leioa, 2008. ISBN 978-84-9860-061-2
* Mitoanálisis de la publicidad. Ariel, Bartzelona, 2001. ISBN 84-344-1285-3
* Los efectos de la publicidad. Ariel, 1996. ISBN 84-344-1266-7
* Persuasión de masas: psicología y efectos de las comunicaciones sociopolíticas y comerciales. Deusto, Zalla (Bizkaia), 1992. ISBN 84-234-1089-7
* La Investigación en publicidad: metodologías y crítica. UPV/EHU, Argitalpen Zerbitzua, 1988. ISBN 84-7585-129-0

### Lan bateratuak

(Gaztelaniaz)
* Agencias de publicidad y anunciantes en mercados locales: País Vasco. J. L. León eta J. A. Etxebarria. UPV/EHU, UPV/EHU, Argitalpen Zerbitzua, Leioa, 2003. ISBN 84-607-9181-5
* Conducta del consumidor y márketing. J. L. León eta E. Olabarri. Deusto, 1991. ISBN 84-234-1037-4

## Erreferentziak

* 1 2 (Gaztelaniaz) León, José Luis. «AREAS DE CONOCIMIENTO Y METODOS CUANTITATIVOS EN PUBLICIDAD: REVISION CRITICA Y ESTADO DE LA CUESTION» TESEO - Doktorego-tesien datu-basea. Hezkuntza, Kultura eta Kirol Ministeriza (Espainia) (Noiz kontsultatua: 2019-II-7).
* ↑ UPV/EHU. «LEON SAEZ DE YBARRA, JOSE LUIS» Bilatu (Noiz kontsultatua: 2019-II-7).
* 1 2 (Gaztelaniaz) «José Luis León Sáez de Ybarra» Dialnet (Noiz kontsultatua: 2019-II-7).

## Kanpo loturak

* (Gaztelaniaz) Jose Luis Leonen artikuluak Komunika.info gunean (UPV/EHUko Komunikazio Korporatiboko Masterreko bloga).
* Datuak: Q61489072
# José Luis Lopez de Uralde

José Luis Lopez de Uralde Elortza (Gasteiz, 1897ko ekainaren 8a - ib., 1966ko abenduaren 28a) arkitekto eta hirigile arabarra izan zen. Ricardo Lopez de Uralderen semea, Madrilgo Arkitektura eskolan ikasi zuen. 1924ean Gasteizko Batan auzoan Lorategi-Hiria diseinatu zuen.
# José Luis Justel

José Luis Justel Bollar (Sestao, 1920ko apirilaren 9a - Gandesa, 1938ko azaroaren 10a) bizkaitar futbolaria izan zen, aurrelari moduan aritu zena.

## Biografia

Athletic Club berrantolatzeko 1937ko txapelketa amateurrean nabarmendu zen eta klubak fitxatu zuen. Lagunarteko partida batzuk jokatu zituen baina soldadutzara deitu zuten eta futbola utzi egin behar izan zuen. "Aragón nº 17" erregimenduan Aragoiko ofentsiba borrokatu zuen. José Luis, bere batailoiarekin frontera irten zen lehen aldian, ez zen itzuli eta 1938ko azaroaren 10ean ofizialki desagertutzat jo zuten Gandesan (Tarragona).

## Ibilbidea

| Kluba | Urtea(k) |
| Athletic Club | 1938 |

## Erreferentziak

* ↑ Athletic Club
* ↑ (Gaztelaniaz) «Breve historia del futbolista rojiblanco José Luis Justel Bollar (Sestao, 1920-Gandesa,1938)» Cuadernos de Fútbol.
* Datuak: Q106207265
# José Luis Larrea

José Luis Larrea Ximenez de Bikuña (Elgoibar, 1956ko martxoaren 11) gipuzkoar politikari eta ekonomialaria da.
Donostiako ESTEn ikasi ondoren, bertan irakasle moduan aritu zen.
1980an Eusko Jaurlaritzan eta 1985ean jada sailburuordea zen. 1991n, José Antonio Ardanza lehendakari zela, Ogasun eta Finantza Sailburu izendatu zuten. Bere agintaldian "opor fiskalak" zabaldu ziren.
Handik enpresa mundura pasa eta Ibermáticako presidentea izan zen. Hasieran Euskaltel enpresako presidentea ere izan zen (1996-1999), Ardanza lehendakari ohiak ordezkatu arte. 2013an, bertan 18 urte igaro ondoren, Ibermáticako presidentzia utzi zuen. Egun, Orkestra. Basque Institute of Competitiveness, Deustuko Unibertsitateko elkartea, zuzentzen du.

## Erreferentziak

* ↑ Auñamendi Eusko Entziklopedia. José Luis Larrea Jiménez de Vicuña. .
* ↑ Guenaga Bidaurrazaga, Aitor. (1993/04/08). «La Hacienda central recurrirá a las 'vacaciones fiscales' propuestas por el Gobierno vasco» El País.
* ↑ «Ardanza será el nuevo presidente del operador vasco Euskatel» El Mundo 1999-11-24.
* Datuak: Q6454524
# José Luis Lema

José Luis Lema Sustaeta (Mutriku, Gipuzkoa, 1945eko abuztuaren 23a) atzelari gisa lan egin zuen mutrikuar futbolari ohia da.

## Klubak

| Kluba | Herrialdea | Urtea |
| Real Sociedad de Fútbol | Euskal Herria | 1965 – 1975 |
| Real Murcia CF. | Espainia | 1975 – 1976 |

## Erreferentziak

* ↑ Lema

## Ikus, gainera

* Puertollanoko heroiak

## Kanpo estekak

* Datuak: Q16766205
# José Luis Izagirre

José Luis Izagirre Barberia, txirrindulari gipuzkoar ohia da.

## Palmaresa

1984
* 5. Santikutz Klasikan
1988
* 2. Volta da Ascensión-en
1989
* 3. Santikutz Klasikan
1990
* 2. Bidasoko Itzulian
# José Luis Jaimerena

José Luis Jaimerena Laurnagarai (Elizondo, 1960ko maiatzaren 12a), euskal txirrindulari profesional ohi eta kirol zuzendaria da, 1983an profesionala izan zena. Bere ibilbidean ez zuen garaipenik lortu.
Erretiratu ostean, kirol zuzendari bilakatu zen.

## Palmaresa (afizionatuetan)

1982
* Cinturón a Mallorcako etapa 1
* San Martin Proba
1984
* Bizkaiko Birako etapa 1
* 8. Nafarroako Itzulian

## Emaitzak lasterketa nagusietan

| Lasterketa | 1983 |
| Italiako Giroa | - |
| Frantziako Tourra | - |
| Espainiako Vuelta | - |
| Txirrindularitzako Munduko Txapelketak | - |
-: Ez zuen parte hartu Err.: Erretiratu zen

## Taldeak

* Reynolds (1983)

## Erreferentziak

* ↑ www.urtekaria.com
* Datuak: Q11685918
# K.a. 860ko hamarkada

| Hamarkadak: | K.a. 870koa - K.a. 860koa - K.a. 850koa |
Kristo aurreko 860ko hamarkadak K.a. 869etik K.a. 860. urtera bitarteko iraupena du, biak barne.

## Kanpo estekak

* Datuak: Q586352
* Multimedia: 860s BC / Q586352
# K.a. 87

K.a. I. mendearen taula (K.a. II. mende | K.a. I. mende | I. mende)
K.a. 100ko hamarkada | K.a. 90ko hamarkada | K.a. 80ko hamarkada | K.a. 70ko hamarkada | K.a. 60ko hamarkada
K.a. 92 | K.a. 91 | K.a. 90 | K.a. 89 | K.a. 88 | K.a. 87 | K.a. 86 | K.a. 85 | K.a. 84 | K.a. 83 | K.a. 82

### Heriotzak
## Kanpo estekak

* Datuak: Q41348
* Multimedia: 87 BC / Q41348
# K.a. 870eko hamarkada

| Hamarkadak: | K.a. 880koa - K.a. 870koa - K.a. 860koa |
Kristo aurreko 870ko hamarkadak K.a. 879etik K.a. 870. urtera bitarteko iraupena du, biak barne.

## Kanpo estekak

* Datuak: Q1407580
* Multimedia: 870s BC / Q1407580
# Kantika

Kantika eliz kanta mota monofonikoa da, gehienetan Ama Birjinaren ohorez idatzia. Erdi Aroko lirika galaikoportugesaren genero tipikoa da. Alfontso X.arenak dira ezagunenak. Galegoz daude idatziak. Literaturan, kantika antzinako olerki-mota da, Portugal eta Galiziakoa batez ere, kanturako egina. Hiru kantika-genero bereizten dira: amodiozkoak, adiskidearen hitz minezkoak eta isekazkoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2281713
# Kantiniersa

    Artikulu hau Zuberoako maskaradako pertsonaiari buruzkoa da; alarde eta danborradako pertsonaia gaitzat duena beste hau da: «Kantinera»
Kantiniersa Zuberoako maskaradetako pertsonaia da, Maskarada gorriko kidea. Napoleonen armadako kantiniersen antzera jantzirik azaltzen da: jaka eta kapela urdin argiak, gona gorria, galtzerdi txuriak eta azpantar urdinak. Soinean, larruzko uhalekin gurutzatua, eztainuzko upeltxo bat darama. Maskaradako aitzindarietako bat da, alegia, dantzari trebea.
XIX. mende amaieran sartu zen pertsonaia hau maskaradetan, Maka Beltzaren ordez. Izan ere, azken honen arraileria desegokitzat jo zuten Zuberoara etortzen zen maila handiko bisitari baten aitzinean agertzeko. Bisitari hori, zenbaiten ustez Baionako apezpikua zen, eta, beste batzuen arabera, Luis Luziano Bonaparte edo Louis Barthou ministroa. 1980ko hamarkada arte gizonezkoa izaten zen.

## Erreferentziak

* 1 2 Aitzindariak. Etxahun alkartea, web.archive.org (Noiz kontsultatua: 2023-2-14).
* 1 2 {{erreferentzia |url=https://aunamendi.eusko-ikaskuntza.eus/artikuluak/artikulua.php?id=eu&ar=54289 |egilea= Santamaria, Javier |izenburua=Kantiniersa |argitaletxea= Auñamendi Entziklopedia [on line], 2023, aunamendi.eusko-ikaskuntza.eus |sartze-data = 2023-2-147}

## Kanpo estekak

* Datuak: Q12261264
# Kantoko sarraskia

Kantoko sarraskia 1923ko Kantōko lurrikara handiaren ostean Kantō eskualdean egindako hilketa handi baten izena izan zen. Japoniako gobernu inperialaren zati batzuk esplizituki eta inplizituki onartuta, armadak, poliziak eta indar parapolizial japoniarrek 6.000 pertsona inguru hil zituzten: batez ere korearrak, baina baita txinatarrak eta japoniarrak ere, korearrekin nahastuta eta komunista, sozialista eta anarkista japoniarrak. Sarraskia lurrikararen egunean hasi zen, 1923ko irailaren 1ean, eta hiru astez iraun zuen.
Bitartean, gobernuko funtzionarioak elkartu egin ziren eta plan bat sortu zuten sarraskiari buruzko informazioa kentzeko eta haren magnitudea gutxitzeko. Irailaren 18tik aurrera, Japoniako gobernuak sarraskian parte hartu zuten 735 lagun atxilotu zituen, baina, antza, zigor arinak ezarri zitzaizkien. Koreako gobernadore nagusiak 200 yeneko kalte-ordaina eman zien sarraskiaren biktimen 832 familiari, nahiz eta gobernu japoniarrak 250 heriotza baino ez zituen onartu. Baliteke heriotzak 6.000 baino gehiago izatea.
Azken urteetan, Japoniako politikari nagusiek eta Japoniako eskuineko talde marjinalek sarraskia ukatu edo minimizatzen jarraitu dute. 2017az geroztik, Tokioko gobernadoreak, Yuriko Koikek, sarraskiaren existentziari buruzko eszeptizismoa adierazi du etengabe.

## Erreferentziak

* ↑ history.sina.com.cn (Noiz kontsultatua: 2023-09-01).
* ↑ «胡万程：当中国人伸出援手时，日本政府正砍下屠刀-胡海阳» www.guancha.cn (Noiz kontsultatua: 2023-09-01).
* ↑ «90年前东瀛惨案：关东大地震后 中国人遭屠杀-中新网» www.chinanews.com.cn (Noiz kontsultatua: 2023-09-01).
* ↑ (Koreeraz) «'관동대학살'» encykorea.aks.ac.kr (Noiz kontsultatua: 2023-09-01).
* ↑ (Ingelesez) Author, No. (2013-08-29). «Yokohama recalls texts describing 1923 'massacre' of Koreans» The Japan Times (Noiz kontsultatua: 2023-09-01).
* ↑ (Ingelesez) «1923 Kanto Earthquake Massacre seen through American viewpoints» koreatimes 2016-08-31 (Noiz kontsultatua: 2023-09-01).

## Kanpo estekak

* Datuak: Q16176384
# Kantinera

    Artikulu hau alarde eta danborradako pertsonaiari buruzkoa da; Zuberoako maskaradako pertsonaia gaitzat duena beste hau da: «Kantiniersa»
Kantinera gerra batean soldaduei edariak eramateko ardura zuen emakumea da.
Euskal Herrian, alarde, danborrada eta antzeko segizioetan parte hartzen duen emakumea da, hasieran Napoleonen armadan eta ondoren beste armada batzuetan soldaduei upel txiki batetik, kantinetik hain zuzen, edaria eta saski batetik janaria emateaz arduratzen zen emakumea irudikatzen duena.

## Kanpo estekak

* Datuak: Q5747846
* Multimedia: Vivandière / Q5747846
# Kantoblankoko mendilerroa

Kantoblankoko mendilerroa Araban kokatuta dagoen mendilerro bat da. Bere punturik altuena Kantoblanko mendia da, 1.006 metrorekin.
Mendilerroan dagoen Kantoblanko mendiak ematen dio izena mendilerroari.

## Mendiak

* Kantoblanko, 1.006 m 42°50′10″N 2°58′05″W﻿ / ﻿42.8362195°N 2.9681858°W﻿ / 42.8362195; -2.9681858
* La Manzanera, 989 m 42°49′59″N 2°57′38″W﻿ / ﻿42.8330472°N 2.9606013°W﻿ / 42.8330472; -2.9606013
* Lagunos, 946 m 42°49′32″N 2°57′02″W﻿ / ﻿42.8255959°N 2.9505496°W﻿ / 42.8255959; -2.9505496
* Altolimpio, 931 m 42°50′03″N 2°58′47″W﻿ / ﻿42.83411°N 2.97986°W﻿ / 42.83411; -2.97986
* Ribota, 859 m 42°49′17″N 2°56′32″W﻿ / ﻿42.82148°N 2.94235°W﻿ / 42.82148; -2.94235
* Peñamil, 798 m 42°50′06″N 2°59′24″W﻿ / ﻿42.8350618°N 2.9901255°W﻿ / 42.8350618; -2.9901255

## Erreferentziak

* ↑ Euskal Herriko geomorfologia
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Kantoblankoko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61743926
# Kantinplora

Kantinplora edaria eramateko erabiltzen den ontzia da, bidaietarako, txangoetarako, bizitza militarrerako eta landako langileentzat ohikoa dena. Heldulekuak edo eusteko beste modu bat izan dezake sorbalda edo gerritik zintzilik eramateko, bai eta material isolatzaile bat ere, edariaren tenperatura hotza denbora beroan mantentzeko. Kantinplora mota batzuek katilu bat daramate oinarrian edo estalkian.
Hegoafrikan duela 60.000 urteko antzeko ontziak topatu dituzte.

## Erreferentziak

* ↑ Euskalterm: [Neguko Kirolak Hiztegia] [2018] eta [Mendizaletasuna Hiztegia] [2015]
* ↑ Texier PJ, Porraz G, Parkington J, Rigaud JP, Poggenpoel C, Miller C, Tribolo C, Cartwright C, Coudenneau A, Klein R, Steele T, Verna C.. (2010). «A Howiesons Poort tradition of engraving ostrich eggshell containers dated to 60,000 years ago at Diepkloof Rock Shelter, South Africa» Proceedings of the National Acadademy of Science doi:10.1073/pnas.0913047107. PMID 20194764..

## Kanpo estekak

* Datuak: Q1127296
* Multimedia: Canteens / Q1127296
# Kantina

Kantina edo edaritegia (gaztelaniaz: cantina) geltoki, kuartel eta kidekoetan, jaten eta edaten ematen den tokia da. Espainian eta Latinoamerikan tipikoak dira baina hitzak italierazko jatorria du, izan ere XVI. mendean Espainiar Inperioak italiar eskualde asko zituen bere menpean.

## Erreferentziak

* ↑ Elhuyar Hiztegia
* ↑ Euskaltzaindia. Kantina. in: Euskaltzaindiaren Hiztegia..
* ↑ Hispania. in: Biblioteca Virtual Miguel de Cervantes. 75 1992ko maiatza.

## Kanpo estekak

* Datuak: Q1206714
* Multimedia: Staff canteens / Q1206714
# Kantitate

Kantitatea multzo bat zenbatu eta propietate bat neurtu egiten denean eskuratzen den emaitza da. Emaitza hori kuantitatiboa dela esaten da. Alde batetik, bi motako kantitateak bereizten dira: diskretuak eta jarraituak.

## Ikus, gainera

* Kualitatea

## Kanpo estekak

* Datuak: Q309314
* Multimedia: Quantity / Q309314
# Kantil

Kantil Donostiako literatura-aldizkaria izan zen, gaztelaniaz idatzia. 1977an atera zen lehen zenbakia, eta 1980an desagertu zen. Felix Maraña izan zen zuzendaria. Han idatzi zutenen artean aipatzekoak dira: Raul Guerra Garrido, Jorge González Aranguren, Angel García Ronda, Ezequiel Seminario, Francisco Javier Irazoki, Gabriel Celaya, Ramón Irigoien.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12261263
# Julio Jauregi Lasanta

Julio Jauregi Lasanta (Bilbo, 1910eko urtarrilaren 7a - Madril, 1981eko otsailaren 10a) bizkaitar politikaria izan zen. Zuzenbideko ikasketak egin zituen Deustuan eta ELA-STV sindikatuko abokatu izan zen ondoren. Gizarte Sailaren zuzendari izan zen Euzkadi agerkarian. 1936. urtean EAJ alderdiko diputatu hautatu zuten.
1937ko urtarrileko kolpisten aire erasoen ondoren Bilboko espetxeen kontra egin zen erasoa zela eta, Eusko Jaurlaritzako Justizia Sailak Jauregiri esleitu zion ustezko erasotzaileak atzeman eta epaitzeko ardura, ezkertiar alderdien oposizioaz, faxistatzat eta kolpisten laguntzat jotzen baitzuten. 61 pertsona atxilotzeko agindu zuen, batez ere milizianoak eta espetxeko funtzionarioak. Espainiar kolpisten okupazioak bertan behera utzi zuen epaiketa.
Espainiako Gerra Zibilaren garaian Bizkaiko Defentsarako Batzordeko industriako komisarioa eta Eusko Jaurlaritzako Idazkari Nagusia izan zen Bartzelonan. Frantzian euskaldunen Ameriketarako emigrazioaz arduratu zen, baina polizia frantsesak atxilotu eta Ardècheko herrira bidali zuen ondoren. Mexikora jo zuen handik, eta bertan eman zuen argitara Acusaciones sin fundamento idazkia (1945). Erbestetik itzuli eta EAJko senatari izan zen 1979-1981 urteetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «Asalto a las cárceles» El Correo 2007-01-07 (Noiz kontsultatua: 2020-12-08).

## Kanpo estekak

* Julio Jauregi Lasanta Bilbaopedian
* Datuak: Q3754226
# Julio Jose Duler

Julio Jose Duler (Baiona, Lapurdi, 1737ko ekainaren 8a - ?) itsasgizona izan zen. Antillak aztertu eta uharteetako kostaldeen plano bat egin zuen 1765. urtean. 1769an Amazonas ibaian gora ibili zen Mosquito belaontzian. Cayenako portuko buruzagi izendatu zuten eta Rocheforteko portuko komandante nagusi 1773. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261144
# Julio Larrakoetxea

Julio Larrakoetxea González (Bilbo, 1901eko ekainaren 8a-Areeta, 1999ko uztailaren 9a) bizkaitar diplomazialari eta idazlea izan zen.Bere karrera diplomatikoan Shangaiko kontsulorde (1931); Shangaiko Kontsulatu Nagusiaren arduradun (1948); Tokioko Ordezkaritzaren arduradun (1950); Taipeiko enbaxadako negozioen arduradun (1952); eta Taipeiko enbaxadore (1960) izendatu zuten. 1941ean Ramonchu en Shangai. Presencia de un español por tierras de Asia argitratu zuen.

## Kanpo estekak

* Datuak: Q105812756
# Julio Iglesias Zamora

Julio Iglesias Zamora euskal enpresaburua da, Angel Iglesias, Ikusi parabolika enpresaren biloba, 1993ko uztailaren 6an ETAk bahitzeagatik ezaguna.
Bahituta zegoelarik, ETAko biktimen aldeko lehenengo elkartasuna kanpaina, lazo urdinarena (HIESaren biktimen lazo gorriaren antzera) jarri zuen abian Ajuriaeneko Itunak. Diseinua Agustin Ibarrolak egin zuen eta publikoki Euskal Herriko Bakearen Aldeko Koordinakundeak aurkeztu zuen. 117 egun bahituta eman ondoren, aske utzi zuten. Hainbat kazetariren ustetan, familiak 500 eta 700 milioi pezeta artean ordaindu zuen (3 eta 4.2 milioi euro).

## Erreferentziak

* ↑ (Gaztelaniaz) Zabalza, Ricardo. (1993). Secuestrados!: 117 días en la encrucijada vasca. Txalaparta ISBN 9788481369052. (Noiz kontsultatua: 2018-07-06).
* ↑ (Gaztelaniaz) País, Ediciones El. (2007-03-11). «Reportaje | Un lazo contra ETA, un bucle contra el Gobierno» El País ISSN 1134-6582. (Noiz kontsultatua: 2018-07-06).
* ↑ (Gaztelaniaz) «25 años de un secuestro y del nacimiento del lazo azul. Noticias de Navarra» Noticias de Navarra (Noiz kontsultatua: 2018-07-06).
* ↑ (Gaztelaniaz) «1993: ETA secuestra a Julio Iglesias Zamora» EFE Doc Análisis (Noiz kontsultatua: 2018-07-06).
* Datuak: Q12261143
# Julio Kageta

Julio Kageta rock talde bat zen, 1983an Ermuan (Bizkaia) sortua. 1987 eta 1989 artean hiru maketa kaleratu ondoren, elkarlaneko LP batean parte hartu zuen 1990ean, Kiowak, SS-77 eta Pottoka taldeekin batera. Bertan, hiru abesti sartu zituen. Disko hori kaleratzeak ate asko ireki zizkion zuzeneko kontzertuak emateko.
1991ean, lehen disko luzea grabatu zuten Bordelen, Frantzian. Diskoari Bihar eta berandu izena jarri zioten. Bertan, The Clash taldearen bertsio bat sartu zuten. CD formatuak abesti bat gehiago zekarren.
1993an, azken lana argitaratu zuten, Mestizu. Aurreko diskoa bezala, Gor Diskoetxearekin kaleratu zuten. 1995ean jotzeari utzi zioten.
Gaur egun, Julio Kagetako partaide batzuek Kokein eta P.A.M. taldeetan jotzen dute.

## Taldekideak

* Gorka Manzisidor - Ahotsa
* Juanmi Bravo - Bateria
* Iker Saenz Zaitegi - Gitarra
* Asier Agirregomezkorta - Bajua
* Patxi Linares - Gitarra
* Markos Gimeno - Bajua

## Diskografia

* Julio Kageta-Pottoka-Kiowak-SS-77 (Oihuka, 1990)
* Bihar eta berandu (Gor, 1991)
* Mestizu (Gor, 1993)

## Kanpo estekak

* Datuak: Q12261145
# Julio Lazurtegi

Julio Lazurtegi González (Bilbo, 1859ko urtarrilaren 31 - ib., 1943ko abuztuaren 4a) euskal herritar metalurgia eta meatzaritza arloetako enpresaburu bat izan zen.
XX. mendearen hastapenean, bizkaiar enpresaburuak Gaztela-Leongo Ponferrada udalerrian Bizkaiko industria siderurgikoaren antzeko garapena burutzea proiektatu zuen, Gaztelako goi ordokia eta Galiziaren artean. Proiektua Bierzo eskualdean "Bizkaia berria" (Bilbo, 1918) sortzeko asmoan islatu zuen.
Ponferradako zabalgunean bere izena daraman plaza bat dago, Bilboko Moyua plazaren antzekoa, alegia, "Julio Lazurtegi plaza".
Compañía Minera de Villaodrid enpresaren sortzailea ere izan zen. Lugoko probintziako A Pontenova udalerrian hainbat meatzeen ustiatzailea izan zena, bai eta Ribadeoko Porto Estreitora minerala zeraman Ribadeo - Vilaoudriz burdinbide linearen sortzailea ere, 1965. urterarte bidaiari tren gisa ere erabilia izan zen.

## Idazlanak

* Practical guide to the port of Bilbao (1882)
* Una excursión minero-metalúrgica a Escandinavia (1898)
* Un modelo para España: (Cartas alemanas) (1902)
* La Exposición Nacional de Artes é Industrias con una sección de productos ibero-americanos en Bilbao (1906)
* Certamen del Trabajo, organizado por el Excmo. Ayuntamiento de Bilbao: Discurso leído en el acto de la clausura (1907)
* Ensayo sobre la cuestión de los minerales de hierro ayer, hoy y mañana (1910)
* El desarrollo de la metalurgia nacional ante la conflagración europea (1914)
* Una nueva Vizcaya a crear en El Bierzo (Bilbao, 1918)
* El libro español en América: informe que emite el Centro de la Unión Ibero Americana en Vizcaya sobre el comercio de libros en el extranjero particularmente en América y respecto á la creación, en Bilbao de la empresa "Ambos Mundos" editorial y de importación y exportación de librería (1919)
* Estudios de Revista Nacional de Economía: Vizcaya y América (1920)
* Informe y Memoria presentados a las Excmas. Diputaciones provinciales de Vizcaya, Guipúzcoa, Álava y Navarra (1923)
* España ante el hemisferio de Occidente (1924)
* La cuestión Mundial del hierro y el punto de vista Hispánico en particular (1938)

## Kanpo estekak

* Datuak: Q5955401
* Multimedia: Julio de Lazúrtegui / Q5955401